и за да се произнесе, взе предвид следното:
Производството е по реда на чл. 208 и следващите от Административно-процесуалния кодекс (АПК), във връзка с чл. 63, ал. 1 от Закона за административните нарушения и наказания (ЗАНН). 
Образувано е по касационна жалба на „. Е. със седалище и адрес на управление: Г. С., ул. „. Х. № *, представлявано от Т. И. Г. против Решение № 1401/30.06.2016 г., постановено по н.а.х.д. № 301/2016 г. по описа на Районен съд – С..
В касационната жалба сa изложени доводи за незаконосъобразност на обжалваното решение, постановено в противоречие с материалния закон и при допуснати съществени процесуални нарушения, които не са отчетени от районния съд. Иска се отмяна на съдебното решение и отмяна на потвърденото с него наказателно постановление.
Ответникът - Б. Д. „. Р. /БД “ЗБР”/ - Б. с писмено становище оспорва касационната жалба като неоснователна и моли да бъде оставено в сила решението на районния съд. 
 Представителят на О. П. – Б. изразява  мотивирано становище за неоснователност на касационната жалба.
Административен съд – Б. намира, че жалбата е процесуално допустима, като подадена в срока по чл.211, ал.1 от АПК, от надлежна страна имаща право и интерес от обжалването.
Разгледана по същество, жалбата е неоснователна.
С обжалваното решение Районен съд – С. е потвърдил Наказателно постановление (НП) № ПО-02-37/04.04.2016 г. на Директора на Б. Д. „. Р. – Б., с което на основание чл. 200, ал. 1, т. 26 от Закона за водите на „. ЕООД е наложена имуществена санкция в размер на 1 000 лева за нарушение на чл. 48, ал. 1, т. 5, б. “а” във вр. с чл. 119, ал. 4, т. 2 и ал. 5 от ЗВ. За да потвърди наказателното постановление съдът е приел за доказано и съставомерно нарушението, вменено на касационния жалбоподател. Районният съд е обосновал извод и за липса на допуснати в хода на административнонаказателното производство съществени нарушения на процесуалните правила, които да водят до отмяна на наказателното постановление. 
Решението е правилно.
Изводите на първоинстанционния съд съответстват на доказателствата по делото и на приложимия материален закон. При постановяване на решението не са допуснати нарушения на съдопроизводствените правила.
От доказателствата по делото се установява, че „. ЕООД е титуляр на разрешително за водовземане от подземни води чрез водовземно съоръжение “Владиков кладенец”, находящо се в имот № 000018, землището на с. Л., община С., с цел на водовземането – за питейно-битови цели. Не се спори по делото, че водовземното съоръжение се експлоатира от дружеството без за съоръжението да е определена санитарно–охранителна зона, което е в нарушение на забраната по чл. 200, ал. 1, т. 26 от Закона за водите. 
Неоснователни са наведените възражения в касационната жалба за неотчетени от районния съд нарушения на чл.42 и чл.57 от ЗАНН. Както съставения акт за установяване на административно нарушение, така и издаденото въз основа на него наказателно постановление съдържат реквизитите по чл. 42 и чл.57 от ЗАНН. В настоящия случай се касае за т. нар. „продължено“ нарушение, при което давността за преследване започва от прекратяването му (арг. чл.80, ал.3 от НК вр. чл.11 от ЗАНН), и с оглед на това, че нарушението е продължавало и към датата на проверката - 29.01.2016 г., то акта за установяване на административно нарушение се явява съставен в рамките на давностните срокове по чл.34, ал.2 от ЗАНН. Наказателното постановление е издадено на 04.04.2016 год., т.е. в шестмесечния срок по чл.34, ал.3 от ЗАНН.	
По изложените съображения, настоящата инстанция намира, че не са налице сочените касационните основания по чл. 348, ал. 1 НПК, предполагащи отмяна на решението, поради което касационната жалба е неоснователна, а първоинстанционното решение, като законосъобразно, следва да бъде оставено в сила.
Водим от горното и на основание чл.222, ал.1 от АПК, Административен съд – Б.
Р Е Ш И:

ОСТАВЯ В СИЛА Решение № 1401/30.06.2016 г., постановено по н.а.х.д.№ 301/2016 г. по описа на Районен съд – С..
Решението е окончателно.

           ПРЕДСЕДАТЕЛ :  /п/ Марияна Мицева
                    ЧЛЕНОВЕ :  /п/ Стоянка Пишиева-Сахатчиева
                                            /п/ Иван Шекерлийски

Вярно с оригинала!
КТ